
Az Egyesült Királyság munkaerőpiacának vizsgálata, különös tekintettel a Brexit okozta hatásokra

A dolgozat célja az Egyesült Királyság munkaerőpiacának vizsgálata, különös tekintettel a Brexit okozta hatások elemzésére.
Több kutatási kérdést is megfogalmaztam: (1) Negatívan hatott a Brexit az Egyesült Királyság munkaerőpiacára? (2) Az Európai Uniós munkaerő csökkenése előidézhet hiányt az egyes ágazatokban, vagy sikerül pótolni? (3) Az új letelepedési szabályoknak köszönhetően hogyan változott a munkavállalók összetétele? (4) Hogyan alakult a migráció a Brexit hatására?
Kutatásom során Brexit foglalkoztatásra, bérekre, bevándorlásra, különböző ágazatokra gyakorolt hatásait elemeztem az Office for National Statistics, a Migration Observatory adatait alapján. Gazdasági és társadalmi helyzet komplexebb értelmezése érdekében fontos tisztában lenni az eseményhez vezető okokkal. Ennek érdekében ismertetem a 2016-os népszavazást előzményeit is.
A kutatás módszertana szekunder és primer adatok feldolgozásával készült: tanulmányok, szakcikkek elemzésével, továbbá az Egyesült Királyságban elő személyek körében folytatott mélyinterjúk eredményeinek az ismertetésével valósítottam meg. A brit egyetemek, intézetek által elvégezett felmérések kiváló alapul szolgáltak a téma elemzéséhez.
A kutatásaim alapján megállapítható, hogy az Európai Unóból való kilépés jelentős hatást gyakorolt a szigetország munkaerőpiacára. Több ágazatban is hiány alakult ki, ellátási problémák léptek fel, számos projekt félbeszakadt, a béreket kénytelen voltak emelni. A bevándorlók származási, képzettségi összetétele megváltozott, valamint a kivándorlást is befolyásolta. A migráció tekintetében nemcsak a munkaerő, hanem a diákok döntéseire is hatást gyakorol a mai napig.
Ezek alapján arra a következtetésre jutottam, hogy a brit munkaerőpiac átalakulásokon ment keresztül az elmúlt 4 évben. Az elmúlt években több válság is kialakult a világban, így nem lehet az esetleges problémákat egyértelműen a Brexitnek tulajdonítani. Hosszú távú következtetések levonásához még nem telt el elegendő idő, viszont az eddigi tapasztalatok segíthetnek a jövőbeni stratégiák kidolgozásában.



